Príloha č. 5

ZÁSADY PREDAJA A PRENÁJMU MAJETKU SR V SPRÁVE FDaM 

I.
Spôsob zverejnenia a postup pri predaji a prenájmu

1.  Záujemcovia sa môžu oboznámiť s dokumentáciou od jednotlivých objektov u poradcu,  
     alebo na internetovej adrese www.fdam.sk
2.  Obhliadka objektov sa vykoná po vzájomnej dohode medzi poradcom a záujemcom.
3.  Na žiadosť kupujúceho bude vyhotovená fotokópia dokumentácie od jednotlivých   
     objektov, ktorá sa bude nachádzať u poradcu. Za vyhotovenie tejto fotokópie záujemca  
     zaplatí poplatok vo výške 500,- Sk.
4.  Poradca záujemcovi poskytne informáciu o orientačnej cene jednotlivých objektov a to aj v 
     prípade prenájmu.
5.  Prípadoch prenájmu bude súčasťou nájomnej zmluvy investičný plán FDaM. Návrh pre  
     jednotlivé objekty je k dispozícii u poradcu, alebo na www.fdam.sk

II.
Spôsob prihlásenia sa  záujemcov a podmienky predaja a prenájmu

1.  Záujemcovia doručia svoje ponuky v zalepenej obálke. Obálka musí obsahovať nasledovné    
     doklady:
    a/ údaje o kupujúcom /meno a priezvisko, bydlisko, rodné číslo, fotokópia občian. preukazu,   
        resp. obchodné meno, sídlo, IČO/,
    b/ aktuálny výpis z obchodného alebo živnostenského registra /nie starší ako 30 dní/,
    c/ špecifikácia objektu záujmu s návrhom cenovej ponuky, spôsob a termín úhrady 
       ponúknutej ceny,  preukazanie finančných prostriedkov výpisom z účtu, alebo    
       akreditívom banky)
    d/ potvrdenie o zaplatení finančnej zábezpeky na bankový účet poradcu vedený v 
       Tatrabanke a.s., pobočka B. Bystrica, číslo účtu: 2622480001/1100.
       Výška finančnej zábezpeky pri predaji:
       - pri objekte s účtovnou hodnotou do 1 mil. Sk  ........................50 000,- Sk
       - pri objekte s účtovnou hodnotou do 5 mil. Sk  .......................100 000,- Sk
       - pri objekte s účtovnou hodnotou nad 5 mil. Sk  .....................200 000,- Sk
       - pri prenájme  2/12 záujemcom ponúknutého ročného nájmu  

2.  Pri nesplnení ktorejkoľvek z uvedených podmienok bude účastník z výberového konania 
     vyradený.
3. Spôsob predloženia cenovej ponuky: Písomnou formou v zalepenej obálke označenej  
    príslušným „PREDAJ, PRENÁJOM NEOTVÁRAŤ“ na adresu: Fond detí a mládeže,  
    Pražská 11, 816 36 Bratislava. Cenovú ponuku je možné doručiť aj osobne cestou  
    sekretariátu u p. Sojčákovej na adrese: Fond detí a mládeže, Pražská 11, 816 36 Bratislava 
    (II. poschodie, č.dv. 38). Ponuky je potrebné doručiť v termíne ……….. 
    Uchádzač má právo zúčastniť sa na komisionálnom otvorení obálok s cenovými ponukami, 
    ktoré sa bude konať …………hod. v zasadacej miestnosti Fondu detí a mládeže 
    (II. poschodie, č.dv. 26).
4.  Pri otváraní obálok má právo byť prítomný každý účastník výberového konania.

III.
Kritéria výberu kupujúceho

1.  Vyhlasovateľ z predložených ponúk vyberie tie, ktoré budú obsahovať najvyššiu kúpnu 
     cenu alebo najvyššiu cenu nájmu a najkratšiu dobu splatnosti.
2.  Vyhlasovateľ je oprávnený odmietnuť  všetky predložené návrhy.
3.  Rozhodnutie výberovej komisie bude písomnou formou záujemcom doručené najneskoršie  
     do 7 dní odo dňa uskutočnenia výberového konania.
4.  Záujemcom, ktorí vo výberovom konaní z akýchkoľvek dôvodov neuspejú, bude nimi 
     zložená finančná zábezpeka navrátená poradcom v plnej výške na ich účet do 7 dní od 
     schválenia výberového konania Radou FDaM.
5.  V prípade rovnakej cenovej ponuky si vyhlasovateľ FDaM vyhradzuje právo licitácie.
6.  Doručením záväznej ponuky, ktorá bude vyhodnotená ako najvýhodnejšia nevzniká  
     záujemcovi nárok na uzavretie kúpnej zmluvy. Takýto nárok záujemcovi vznikne až 
     okamihom schválenia predaja vládou SR. Na uvedené obdobie bude uzavretá zmluva o 
     uzatvorení budúcej kúpnej zmluvy.

IV.
Uzatvorenie kúpnej zmluvy

1.  S úspešným záujemcom uzavrie FDaM kúpnopredajnú zmluvu, v prípade prenájmu zmluvu 
     o prenájme.
2.  Zmluvu so všetkými náležitosťami vypracuje poradca.
3.  Finančná zábezpeka zložená záujemcom sa použije ako zmluvná pokuta, ak vybraný 
     záujemca odmietne uzatvoriť kúpnu zmluvu alebo v prípade prenájmu nájomnú zmluvu, 
     alebo ak záujemca pred ukončením výberu od svojej ponuky odstúpi.

ZÁVER
  
Uvedené zásady predaja a prenájmu majetku sú nemenné a platné pre vyhlásenie výberového konania. 

Kontaktná adresa poradcu: Reality BB, spol. s r.o.
                                           ul. ČSA 25
                                           974 01 Banská Bystrica
                                           tel./fax: 088/414 86 86